OzLabs/hebrew-wiki-articles huggingface dataset:
אוסקר (רחוב סומסום)

אוסקר
אוסקר הפרצופן (באנגלית: Oscar the Grouch) או אשפח (לפי המלון של רחוב סומסום ) הוא בובה מתוכנית הטלוויזיה האמריקאית "רחוב סומסום". בעונה הראשונה דמותו הופיע בצבע כתום אך מהעונה השנייה ועד היום דמותו בצבע ירוק. הדבר האהוב עליו בחיים הוא אשפה, כפי שמעיד השיר "אני אוהב אשפה".

אוסקר הוא מפלצת נטולת אף, ומתגורר בפח אשפה. הוא בדרך כלל שרוי במצב רוח עצבני ומהווה כעין תמונת מראה שלילית לשאר הבובות החיות ברחוב סומסום, המאופיינות במזג טוב. תחביבו העיקרי הוא אשפה. בדרך כלל הוא מוציא רק את פלג גופו העליון מתוך פח האשפה בו הוא שוכן. כשהוא הולך, נראות רק שתי רגליו, בזמן ששאר גופו נמצא בתוך פח האשפה; עם זאת, באחד הפרקים בגרסה האמריקאית הופיע אוסקר במלוא גופו כשיצא מפח האשפה שלו.

אוסקר הופיע בתפקידי אורח במספר סרטים ותוכניות טלוויזיה, בהם הגרסה האמריקאית של "אחד נגד מאה", והופעת אורח בסרט "לילה מוטרף במוזיאון 2".

== היסטוריה ==
בתחילת דרכה של התוכנית לא הופיעו הבובות במסגרת הסדרה עצמה, אלא רק בקטעי הביניים. בעקבות הצלחת הסדרה החל ג'ים הנסון לשלב את הדמויות בסדרה עצמה, ורמז על ציפור ענקית (ציפורת) ועל יצור שחי בתוך פח אשפה (אוסקר). אופי הדמות פותח על ידי הנסון וג'ון סטון, ואישיותו מבוססת על מלצר "גס רוח בצורה מפליאה". קולה של הדמות שאב השראה מנהגי מוניות אמריקאים זועמים. בעיה שהייתה קיימת בתחילת הסדרה הייתה שמפעילו של אוסקר, קרול ספיני, מפעיל גם אותו וגם את ציפורת, אך הבעיה נפתרה כאשר נבחרו מחליפים למקרים בהם שתי הדמויות הופיעו בו זמנית.

בהתחלה הופיע הבובה עם פרווה כתומה, אך הנסון לא היה מרוצה מכך והחליף את צבע הפרווה לירוק החל מהעונה השנייה ואילך.

לדברי רוברט ו. מורו נוצר אוסקר במטרה להדגים גיוון גזעי ואתני, למעשה, על מנת לטפל בבעיות חברתיות באמצעות הבדלתו משאר הדמויות בנושא גזעי ואתני. צופים מסוימים לעומת זאת רואים את אוסקר כילד לאם פונדקאית לעניים.

== מאפיינים ==
אוסקר הוא עצבני וגס רוח, תכונותיו המרכזיות. לאוסקר תולעת כתומה בשם "סלימי" המתגוררת עמו בפח האשפה, ואליה הוא נחמד לרוב. הדבר היחיד שאוסקר מסוגל להיות נחמד אליו באמת זה ילדים קטנים, שלהם הוא נותן מתנות ומחבב אותם. בנוסף לכך, אוסקר שומר בסוד את אזרחותו וזהותו הקנדית.

== פח האשפה ==
אוסקר מתגורר בפח אשפה ברחוב סומסום. אף שמבחוץ הפח נראה קטן מאוד, מבפנים גודלו כגודל חדר. זאת ופרטים נוספים אודות פח האשפה שלו ניתן לראות בסרט "הרפתקאות אלמו בזעפניה". במהלך השנים סיפר אוסקר כי יש לו בתוך פח האשפה חווה, בריכה, מגרש החלקה על הקרח ופסנתר גדול אך זה מעולם לא אומת. ככל הנראה פח האשפה שלו גם עמוס בטונות של אשפה.

== משפחה ==
לאוסקר משפחה גדולה של רוטנים המפוזרת ברחבי העולם, כן ברחבי הגרסאות השונות. אוסקר מתייחס לכל הדמויות לפחות פעם אחת אם זה בשיחות טלפון או במכתבים. אוסקר הוא בן-דודו של הדמות מוישה אופניק מהסדרה הישראלית "רחוב סומסום". לעיתים, בתוכנית הישראלית, התנהלה שיחת טלפון בין מוישה אופניק לאוסקר, כשברקע דמותו של אוסקר הופיע קו הרקיע של מנהטן. במספר פרקים בעונה השנייה של "שלום סומסום" השניים נראו בסדרה יחד לרוב.

== חיות מחמד ==
לאוסקר יש מספר חיות מחמד. ביניהם: תולעת ממין זכר בשם סליימי (או שלומי, בגרסת הדיבוב הראשונה בערוץ הופ!) וכמה פילות שרק חדקן מבצבץ מתוך פח האשפה.

==קישורים חיצוניים==

* "[http://muppet.wikia.com/wiki/Oscar_the_Grouch אוסקר הפרצופן]", באתר Muppet Wiki

== הערות שוליים ==

קטגוריה:דמויות מרחוב סומסום

de:Sesamstraße#Oscar
חולות איוו ג'ימה

חולות איוו ג'ימה (אנגלית: Sands of Iwo Jima) הוא סרט קולנוע משנת 1949 המספר את סיפורם של חיילי חיל הנחתים האמריקאי במהלך קרב איוו ג'ימה בכיכובם של ג'ון ויין, ג'ון אגר ופורסט טאקר. איירה הייז, רני גאגנון וג'ון בראדלי, שלושת החיילים שהניפו את הדגל במהלך הקרב ולא נספו בו, הופיעו בקצרה בסרט לפני שחזור האירוע בסרט.

ג'ון ויין היה מועמד לפרס האוסקר לשחקן הטוב ביותר על הופעתו בסרט.

באמצע הסרט אחד החיילים אומר בעברית 'שלום עליכם' ומפקד היחידה סטריקר עונה לו 'עליכם השלום'. יותר מאוחר בקרב, אותו חייל נדקר מאחורה בידי חייל יפני ומתמוטט ובנשמותיו האחרונים אומר בידיו של מפקדו סטריקר 'שמע ישראל ה' אלוהינו ה' אחד' וסטריקר עונה 'אמן'.

== קישורים חיצוניים ==

* 

קטגוריה:סרטי 1949
קטגוריה:סרטי דרמה אמריקאיים
קטגוריה:סרטים אמריקאיים המבוססים על סיפור אמיתי
קטגוריה:סרטי מלחמת העולם השנייה
קטגוריה:סרטי פעולה אמריקאיים
קטגוריה:קרב איוו ג'ימה
Game Maker

Game Maker (מחולל המשחקים) היא תוכנת מחשב שנכתבה על ידי מארק אוברמרס בשפת התכנות Delphi. אוברמרס הפיץ את הגרסה המקורית בשנת 2000. 

התוכנה עוצבה כדי לאפשר למשתמשיה לפתח בקלות משחקי מחשב בלי צורך ללמוד שפות תכנות כמו שפת C, פסקל או Java. בשביל משתמשים מנוסים, מחולל המשחקים כולל שפת תכנות פנימית שנקראת "GML", או "Game Maker Language". ניתן להפיץ משחקים תחת כל רישיון (כולל בלי רישיון), כקובץ שלא ניתן לעריכה, או כקוד מקור שניתן לעריכה. התוכנה תומכת בעריכה באמצעות גרירה ושחרור (drag-and-drop) של פקודות ואירועים.

בשנת 2012 שוחררה הגרסה הבאה של התכנה, שנקראת GameMaker: Studio, ושכוללת אפשרויות רבות נוספות, כגון יכולת לייצא את משחקים לפלטפורמות שונות.

==ראו גם==
*scratch

== קישורים חיצוניים ==

=== [http://www.yoyogames.com דף הבית של game maker] ===
* [http://gamemaker.wiki.co.il אתר בעברית לתרגום מדריך המשתמש של גרסה 7.0]
* [http://gamemakertutorials.com אתר חינוכי באנגלית עם הרבה סרטי הדרכה על gamemaker]

קטגוריה:תוכנות ליצירת משחקים
קטגוריה:תוכנות שהושקו ב-2000
סרגיי טרטיאק

סרגיי וולודימירוביץ' טרטיאק (באוקראינית: Сергій Володимирович Трет`як; נולד ב-7 בספטמבר 1963) הוא כדורגלן עבר אוקראיני ששיחק בעיקר בעמדת הבלם האחורי. טרטיאק מזוהה בעיקר עם קבוצת בית"ר ירושלים בה שיחק זמן רב, וכונה בפי אוהדיה "טיק-טאק". לאחר פרישתו קיבל אזרחות ישראלית והמשיך לאמן במחלקות הנוער של בית"ר ירושלים.

==קריירה==
טרטיאק החל את הקריירה שלו כמגן במועדון הסובייטי צ'רנומורץ אודסה. בשנת 1992 חתם בקבוצת בית"ר ירושלים. כבר בעונתו הראשונה בקבוצה זכה עמה בתואר האליפות. טרטיאק זכה בעוד שתי אליפויות עם הקבוצה, בעונות ו-. בעונת עבר לקבוצת הכח רמת גן בה סיים את הקריירה שלו כשחקן פעיל.

בשנת 2001 ניסה טרטיאק לקבל אזרחות מספר פעמים אך כל בקשותיו באותה השנה נדחו. לאחר מכן, בשנת 2003, התאזרח והפך לעוזר מאמן הנוער של בית"ר ירושלים. לאחר מכן שימש טרטיאק כמאמן במחלקות הנוער של בית"ר ירושלים. בעונת , בה זכתה בית"ר בדאבל, היה טרטיאק עוזרו של המאמן יצחק שום. לאחר מכן מונה טרטיאק לתפקיד מאמן קבוצת הנוער של בית"ר ירושלים.

ב-22 ביולי 2014 מונה למאמנה של בית"ר נורדיה ירושלים כששיחקה בליגה ג'.. בנו, ארטיום טרטיאק, גם כן שיחק באותה עונה בקבוצה בעמדת הבלם.

==תארים כשחקן==
* אליפויות (3): , , 
* גביע הטוטו (1): 

==קישורים חיצוניים==

[http://www.beitar-jerusalem.net/article_4276 סרגיי טרטיאק באתר בית"ר.נט - אתר האוהדים]

==הערות שוליים==

קטגוריה:בלמי כדורגל אוקראינים
קטגוריה:כדורגלנים אוקראינים
קטגוריה:בלמי כדורגל סובייטים
קטגוריה:כדורגלנים סובייטים
קטגוריה:חרסון: כדורגלנים
קטגוריה:כדורגלני בית"ר ירושלים
קטגוריה:כדורגלני הכח רמת גן
קטגוריה:כדורגלני צ'רנומורץ אודסה
קטגוריה:כדורגלני נבחרת אוקראינה
קטגוריה:כדורגלנים זרים בישראל
קטגוריה:מאמני כדורגל אוקראינים
קטגוריה:אוקראינים שנולדו ב-1963
קטגוריה:סובייטים שנולדו ב-1963
קית' ג'ארט

קית' ג'ארט (באנגלית: Keith Jarrett; נולד ב-8 במאי 1945) הוא פסנתרן ומלחין ג'אז אמריקאי.

== קורות חיים ==
לאחר שסיים את לימודיו התיכוניים, החל ג'ארט ללמוד במכללת ברקלי למוזיקה בבוסטון. הוא עבר לניו יורק, שם ניגן במועדון הגאז' "הוילג' ואנגארד" (the Village Vangurad). המתופף ארט בלייקי צירף אותו ללהקתו, שליחי הג'אז, ומאוחר יותר הצטרף ג'ארט לרביעייה של הסקסופוניסט צ'ארלס לויד; האלבום "Forest Flower" שהוציאה הרביעייה היה בין האלבומים המצליחים של שנות ה-60 המאוחרות. בתקופה זו התחיל ג'ארט את דרכו כמנהיג הרכב, עת הקים שלישייה עם נגן הבס צ'ארלי היידן והמתופף פול מושן. בהמשך הקריירה שלו ניגן ג'ארט עם מוזיקאים מפורסמים רבים נוספים, ביניהם מיילס דייוויס, יאן גרברק, ג'ון קריסטנסן ופאלה דניאלסון.

סגנונות הג'אז המאפיינים את יצירותיו ביותר - ג'אז רומנטי, בי בופ וסווינג. ג'ארט ניגן גם מוזיקה קלאסית, והוציא תקליטים ובהם ביצועים ליצירות של באך, מוצרט, שוסטקוביץ', ואחרים; לדבריו, דווקא תוך נגינת מוזיקה קלאסית למד כי כישרונו מפותח יותר כמאלתר. 

ב-1973 התחיל ג'ארט להופיע בקונצרטים ללא נגנים מלווים, וזכה להצלחה רבה. תקליט הסולו שלו (משנת 1975) "קונצרט קלן" הוא אחד מתקליטי הג'אז הנמכרים ביותר בכל הזמנים.

ג'ארט מנגן גם בצ'מבלו, תופים, קלאוויקורד, סקסופון ואורגן, אולם הכלי עמו הוא מזוהה ביותר הוא הפסנתר.

שלישיית קית' ג'ארט המונה בנוסף אליו את המתופף ג'ק דז'ונט והבסיסט גארי פיקוק מתמחה בנגינת סטנדרטים וזוכה להצלחה גדולה בהקלטות והופעות.

==קישורים חיצוניים==

* 

* 
* 

קטגוריה:נגני ג'אז: פסנתרנים
קטגוריה:פסנתרנים אמריקאים
קטגוריה:שליחי הג'אז
קטגוריה:זוכי פרס לאוני סונינג למוזיקה
קטגוריה:בוגרי מכללת ברקלי למוזיקה
קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:אמריקאים שנולדו ב-1945
גונג

גונג
גונג מסורתי
אינדונזי]]

גוֹנְג (ממלאית: Gong, ובג'אווי: ݢوڠ; בג'אווה: ꦒꦺꦴꦁ) הוא כלי נגינה ממשפחת כלי ההקשה. הגונג עשוי ממתכת ולו צורת צלחת, והצלילים מופקים ממנו באמצעות הקשה עליו. לגונגים גדלים שונים, וכולם מאופיינים בצורה עגולה.

== אופי הכלי ==
רוב הגונגים מיוצרים מסגסוגת של כ-5 מתכות המעורבבות יחד בהתכה. סוג תערובת המתכות קובע את איכות הצליל המופק. לאחר היציקה מעבדים את הגונג באופן ידני או בעזרת מכונות. קיימים גונגים אשר שיטת הריקוע שלהם היא סודית ועוברת מדור לדור באותה המשפחה.

הגונגים מפיקים צלילים לא לפי סולם הצלילים הרגיל, אלא צלילים עיליים. הצליל המופק עשוי להשתנות לפי עוצמת ההקשה ומיקומה, והוא מהדהד במשך זמן רב.

כיום הגונג בשימוש בכל העולם אך לפני 1590 לא היה מוכר במערב ונעשה בו שימוש רק במזרח אסיה. עיקר שימושו היה בפולחן דתי.צליל של גונג
== בשימוש במערב ==
בתזמורת סימפונית מקובל לעשות שימוש ב"גונג סיני" (צ'ו-גונג - בעל גובה צליל מובחן או טם-טם - בעל גובה צליל לא מובחן) - צלחת מתכת (על בסיס נחושת או ברונזה) בקוטר של מ-20 ועד 80 סנטימטר (אך יכולה להגיע עד 2 מטרים) התלויה באופן חופשי על מסגרת עץ. נגן כלי ההקשה מכה במרכז הגונג באמצעות פטיש עץ מצופה פרווה. המלחין הראשון ששילב גונג בתזמור סימפוני מערבי היה פרנסואה ז'וזף גוסק ביצירה "מוזיקת אשכבה למירבאו" (1791). באופרה "מאדאם באטרפליי", שעלילתה מתרחשת בסין, שילב פוצ'יני לא פחות מ-12 גונגים בגבהי צליל שונים.

==ראו גם==
* קערה טיבטית

== קישורים חיצוניים ==
* [https://www.vsl.co.at/en/Gong// גונג], באתר הספרייה המוזיקלית של וינה
* 

==הערות שוליים==

קטגוריה:כלי הקשה
קטגוריה:כלי נגינה עתיקים
פרמיום

פֵֿרְמִיּוּם (Fermium) הוא יסוד כימי מלאכותי מתכתי ורדיואקטיבי. סמלו הכימי Fm ומספרו האטומי 100. הוא היסוד ה-8 בסדרת היסודות הטרנס אורניים. פרמיום הוא היסוד הכבד ביותר שניתן להפיקו על ידי הפצצת נייטרונים; לפיכך, הוא היסוד הכבד ביותר הניתן להשגה בכמות מאקרוסקופית. כל היסודות הכבדים ממנו, החל ממנדלביום, ניתנים להפקה רק במאיצי חלקיקים. מעולם לא הוכנה דגימה מתכתית טהורה של פרמיום.

==היסטוריה==
פרמיום זוהה על ידי קבוצת חוקרים בראשות אלברט גיורסו ב-1952, באוניברסיטת קליפורניה בברקלי, שבודדו אותו מתוך דגימה של נשורת שנאספה על ידי מטוסים זמן קצר לאחר פיצוץ פצצת המימן הראשונה בדרום האוקיינוס השקט. היסוד נקרא על שם הפיזיקאי אנריקו פרמי, אבי הכור הגרעיני. האיזוטופ שזיהו החוקרים היה <sup>255</sup>Fm, אשר נוצר לאחר התנגשות של <sup>238</sup>U עם 17 נייטרונים בטמפרטורה ולחץ גבוהים המאפיינים את הפיצוץ התרמו-גרעיני.

==מאפיינים==
מכיוון שעד כה הצליחו להפיק רק כמויות קטנות של פרמיום, מעט יחסית ידוע עליו מבחינה כימית. פרמיום נמצא באתרים שבוצע בהם פיצוץ תרמו-גרעיני, שכן בעת פיצוץ כגון זה נוצרים התנאים שגורמים להיווצרותו בשרשרת של תגובות גרעיניות. לפרמיום אין שימוש מלבד לצורכי מחקר מדעי.

כיום ידועים 20 איזוטופים של פרמיום, שבעל זמן מחצית החיים הארוך מביניהם הוא <sup>257</sup>Fm, עם זמן מחצית חיים של כ-100 ימים. איזוטופים אחרים בעלי זמן מחצית חיים ארוך יחסית הם <sup>253</sup>Fm עם זמן מחצית חיים של 3 ימים, <sup>252</sup>Fm עם זמן מחצית חיים של 25.4 שעות, ו-<sup>255</sup>Fm עם זמן מחצית חיים של 20 שעות. שאר האיזוטופים שלו, הנמצאים בטווח בין <sup>241</sup>Fm ל-<sup>260</sup>Fm, בעלי זמן מחצית חיים שאינו עולה על 5.3 שעות.

==קישורים חיצוניים==

*[http://www.webelements.com/webelements/elements/text/Fm/index.html פרמיום באתר Webelements]
*

קטגוריה:יסודות כימיים
קטגוריה:אקטינידים
קטגוריה:יסודות טרנס-אורניים
אוקסברידג'

אוקסברידג (Oxbridge) הוא הלחם שנוצר מחיבור שמות שתי האוניברסיטאות הוותיקות ביותר בבריטניה ובעולם הדובר אנגלית בכללו - אוניברסיטת אוקספורד ואוניברסיטת קיימברידג'.

אוניברסיטת אוקספורד הוקמה ככל הנראה בשנת 1096 וגדלה מאוד לאחר שהמלך הנרי השני אסר על האנגלים ללמוד באוניברסיטת פריז, ב-1167. עשרה כמרים שפרשו מאוקספורד הקימו מאוחר יותר בשנת 1209 את אוניברסיטת קיימברידג'.

ההלחם נוצר כתוצאה מאופיין הדומה של שתי האוניברסיטאות וכן מכיוון ששתי האוניברסיטאות נמצאות ביריבות מתמדת על המקום הראשון בצמרת האוניברסיטאות האנגליות.

אף שהאוניברסיטאות ותיקות ביותר, המושג "אוקסברידג'" חדש יחסית. המושג הופיע לראשונה בדפוס, ככל הידוע, בספרו של ויליאם תקרי Pendennis, שיצא לאור בשנת 1849, ובו הגיבור הראשי לומד באוקסברידג'. המונח נכנס לשימוש שוטף רק באמצע המאה העשרים. וירג'יניה וולף השתמשה בו בצורה ביקורתית בספרה "חדר משלך" (A Room of One's Own).

ההלחם אוקסברידג' יכול לשמש כבסיס להלחמים נוספים, באמצעות הוספה או החלפה של אוניברסיטאות בהלחם, לדוגמה: דוקסברידג' שנוצר מהוספה של אוניברסיטת דרהאם להלחם. המונח דוקסברידג' נפוץ כשם של טורניר הספורט השנתי שבו מעורבות שלוש האוניברסיטאות. למרות זאת, השימוש בהלחמים האחרים אינו נפוץ כמו השימוש במונח אוקסברידג'.

== תחרותיות בין האוניברסיטאות ==
=== מרוץ הסירות ===

מרוץ הסירות בין אוקספורד לקיימברידג' 2002, אשר בו ניצחה אוקספורד
מאז ייסודן ישנה תחרותיות עזה בין אוניברסיטאות אוקספורד לקיימברידג'.
אמנם, בקרב בוגרי שתי האוניברסיטאות מקובל לקרוא למוסד האחר בשם "המקום האחר" (The Other Place).

אמצעים אחרים לביטוי התחרותיות הם תחרויות הספורט בענפים שונים אשר מתרחשות בין האוניברסיטאות במשך השנה, כאשר התחרות החשובה והעזה ביותר היא מרוץ הסירות השנתי, אשר כיום נערך לאורך מקטע בן 6,779 מטרים.
מרוץ זה, אשר החל בשנת 1829 התקיים מאז כמעט מדי שנה, כאשר עד היום נערכו סך-הכל 153 מקצים רשמיים.
לאוניברסיטת קיימברידג' 79 ניצחונות, לאוניברסיטת אוקספורד 73 ניצחונות ומקצה יחיד בשנת 1877 הוכרז כשוויון.

=== תחרותיות אקדמאית ===
כל אוניברסיטה שואפת מטבעה להתעלות על שכנותיה בפן האקדמי, אך אוניברסיטאות אוקספורד וקיימברידג' מתחרות זה שנים רבות על כיבוש המקום הראשון ברשימת האוניברסיטאות בבריטניה ובעולם.

כמו כן, חוקי אוניברסיטאות אלו קובעים כי סטודנט לתואר ראשון המבקש להתקבל לאחת מאוניברסיטאות אוקסברידג' יכול להגיש בקשת קבלה רק לאחת מהן באותה שנת-לימודים.

== קישורים חיצוניים ==

* [http://www.theboatrace.org/ The Boat Race] - אתר האינטרנט הרשמי למרוץ הסירות.

קטגוריה:אוניברסיטת אוקספורד
קטגוריה:אוניברסיטת קיימברידג'
קטגוריה:הממלכה המאוחדת: אוניברסיטאות ומכללות
חינמון

חלוקת גליונות של החינמון "[[ישראל היום" בירושלים]]
חינמון הוא עיתון או כתב עת המחולק בחינם. החינמון מופץ באמצעות הצבתו או חלוקתו בנקודות נגישות לקהל היעד שלו, ולעיתים באמצעות צירופו כנספח לעיתון גדול יותר המופץ בתשלום. את המילה "חינמון" טבע אורי אבנרי בשנות ה-60 כביטוי מזלזל למקומונים החדשים.

המודל העסקי העומד מאחורי חינמון הוא בדרך כלל מימון באמצעות פרסומות, כאשר העובדה שהוא מחולק חינם מגדילה משמעותית את תפוצתו והופכת אותו אטרקטיבי יותר למפרסמים. פרסום בחינמון נחשב כלי יעיל לחדירה בתפוצה נרחבת לקהל מגזרי ממוקד. ישנם חינמונים הממומנים בידי אגודות, ארגונים וגורמים בעלי עניין, הרואים בהם פלטפורמה להפצת מסר בקרב קהל מטרה. לעיתים קרובות מחולקים חינמונים בצמתים של תחבורה ציבורית, כגון תחנות רכבת תחתית, ומספקים לנוסעים חומר קריאה לשעת הנסיעה.

חינמון נחשב לעיתים כנחות לעומת עיתון המופץ בתשלום, עקב ההנחה כי אלמלא היה ניתן חינם לא היה נדרש ונקרא. ברוב המקרים החינמונים קטנים יותר בהיקפם מעיתונים בתשלום וסגנונם קליל יותר ומיועד לקריאה זריזה ולא מתעמקת.

חלקם של החינמונים בשוק העיתונות רשם עלייה מאז סוף שנות ה-90 של המאה ה-20, ועד המשבר הכלכלי העולמי שהחל בשנת 2008. החינמון "מטרו", שהחל את דרכו בסטוקהולם שבשוודיה ב-1995 זכה להצלחה רבה ומהירה, וקבוצת התקשורת השולטת בו החלה להוציא עשרות חינמונים ברחבי העולם, חלקם עירוניים וחלקם ארציים. המשבר הכלכלי פגע קשות בענף החינמונים, כמו בכל ענף העיתונות בעולם.

== בישראל ==
בישראל מופצים חינמונים רבים, החל מעיתונים מקומיים (מקומונים) ועד עיתונים בתפוצה ארצית ועלוני פרשת השבוע. 

רשימת חינמונים בתפוצה ארצית:
* "ישראל היום" בבעלות שלדון אדלסון - החל לצאת לאור ביולי 2007 (מאוקטובר 2011 נגבה תשלום מקוראים המנויים על העיתון ומקבלים אותו לביתם במקביל לחלוקה חינם בנקודות ההפצה)
* "מעריב הבוקר" בבעלות אלי עזור ודודי ויסמן - החל לצאת לאור באוגוסט 2007 בשם ישראל מטרו ושינה את שמו במהרה לישראל פוסט. עם רכישת "מעריב" בידי אלי עזור, בשנת 2014, החל "ישראל פוסט" לפרסם תכנים שמקורם ב"מעריב", ובשנת 2016 מותג מחדש בשם מעריב הבוקר כגרסה מקוצרת של היומון בתשלום.
* בתגובה לתפוצה העולה של החינמונים, החל "ידיעות אחרונות" להוציא בשנת 2011 מהדורת חינם מקוצרת של העיתון, המחולקת בעיקר בתחנות רכבת ובאוניברסיטאות. המהדורה החינמית כוללת את מרבית קונטרס החדשות ואת מוסף הספורט היומי.
* כיום, "בשבע" הוא השבועון היחיד המופץ חינם בפריסה ארצית. 
* גיליון יום שלישי של העיתון "יתד נאמן" וגיליון יום שישי (ללא המוספים) של העיתון "הפלס" מופצים חינם.

חינמונים בתפוצה ארצית שנסגרו:
* "ישראלי" של קבוצת הירש מדיה - החל לצאת לאור בתחילת 2006 ונסגר בינואר 2008
* "יום חדש" עיתון יומי, נפתח על רקע חילוקי הדעות בציבור החרדי-ליטאי החל לצאת לאור ב-5 במרץ 2008 ונסגר ב-21 ביולי 2008
* "24 דקות" של קבוצת ידיעות אחרונות - החל לצאת לאור ב-1 בינואר 2008 ונסגר ב-14 ביוני 2009
* בעבר הפיצה רשת קו עיתונות שבועון בשם "כל ישראל".

==קישורים חיצוניים==

* 

== הערות שוליים ==

*
קטגוריה:ערכים שבהם תבנית בריטניקה אינה מתאימה
קטגוריה:עיתונות
קטגוריה:מודלים עסקיים
על המשמרת

על המשמרת הוא אלבום הקאמבק של הרכב הרוק פורטיסחרוף, שיצא במרץ 2006.

==רקע==
האלבום יצא לאחר פסק זמן של 14 שנה מאז האלבום הקודם של הצמד, "כשהגיטרה מנסרת את הלילה", שהיה אלבום הופעה שסיכם את תקופת פעילותם המשותפת של ברי סחרוף ורמי פורטיס. האלבום מכיל שילוב של רוק, מוזיקה אלקטרונית, היפ הופ ומוזיקה מזרחית, וניגנו בו חברי ההרכב המקורי שליווה את הצמד בראשית שנות ה-90: ז'אן ז'אק גולדברג, גיל סמטנה ויובל שפריר. כל השירים באלבום נכתבו והולחנו על ידי פורטיס וסחרוף, מלבד "פנתר שחור" שנכתב על ידי מיכה שטרית והולחן על ידי כל חברי ההרכב במשותף עם שטרית ותמיר ברזילאי, ו"מעצבי דעת הקהל", שנכתב ובוצע במשותף עם אמן ההיפ-הופ מוקי.

הסינגל הראשון שהקדים את האלבום היה "חדשות מהירח" שהווידאו קליפ שצולם עבורו מתאר חממה של גיטרות שיוצאות משליטה. הסינגל השני היה "תחת אש" ששימש כשיר הנושא לסדרת הדרמה "פרשת השבוע" של ערוץ הוט 3. "להתעורר" ו"בסוף של יום" יצאו גם כן כסינגלים.

עטיפת האלבום המינימליסטית עשויה מאותו סוג נייר של עטיפת מחברת נייר, והאיורים שבחוברת האלבום בשחור ולבן באים מעולם הדימויים וממבחני רורשאך. האלבום הוא הראשון למעשה שמודפס על עטיפתו השם "פורטיסחרוף", לאחר שעל סיפורים מהקופסא ולהתראות בחלומותי הופיע רק השם "פורטיס", ועל שני האלבומים הנוספים הופיעו השמות "פורטיס" ו"סחרוף" לחוד (אף על פי שבתוך החוברות המצורפות מופיע השם "סחרופורטיס" פעמים אחדות).

בשנת 2007 הוענקו לסחרוף ופורטיס פרסי אקו"ם לשנת תשס"ו על הישג מוזיקלי שנתי ועל הלחנה בעבור אלבומם זה.

בשנת 2020 יצא האלבום בגרסת ויניל.

== רשימת שירים ==
# חדשות מהירח (3:23)
# על המשמרת (3:38)
# תחת אש (4:33)
# פנתר שחור (4:33)
# להתעורר (3:50)
# מעצבי דעת הקהל (3:48)
# ישעיהו ליבוביץ' (2:13)
# בסוף של יום (3:37)
# לך לך (3:33)
# מועדון החולמים (5:02)
# העולם האמיתי (5:16)

== משתתפים ==
*רמי פורטיס - שירה, גיטרות, סינתיסייזר, מכונות, שריקה, אנחות, עיבוד
*ברי סחרוף - שירה, גיטרות, קלידים, תכנות תופים, עיבוד
*גיל סמטנה - גיטרה בס, קונטרבס, רמבס, קולות, עיבוד
*ז'אן ז'אק גולדברג - תופים, קולות, עיבוד
*יובל שפריר - כלי הקשה, קלידים, הייט, קולות, עיבוד 

;משתתפים נוספים
*שלומי שבן - פסנתר (ב"פנתר שחור" ו"העולם האמיתי"), ארמוניום, עיבוד
*אייל תלמודי - סקסופון, קולות, עיבוד
*אבי ליבוביץ - טרומבון, תזמור טרומבונים, עיבוד
*תמיר ברזילאי - תופים, עיבוד
*מקהלת גבעול - קולות (ב"תחת אש")
*רע מוכיח - גיטרה (ב"פנתר שחור")
*מיכה שטרית - עיבוד (ב"פנתר שחור)
*מוקי - שירה, עיבוד (ב"מעצבי דעת הקהל")
*רותם דרור - קולות (ב"מעצבי דעת הקהל")

==סינגלים==

==קישורים חיצוניים==

== הערות שוליים ==

קטגוריה:אלבומי חברת נענע דיסק
קטגוריה:אלבומים שהופקו על ידי ניצן זעירא
קטגוריה:אלבומי פורטיסחרוף
קטגוריה:אלבומים בעברית
סולאריס (מערכת הפעלה)

סולאריס (אנגלית: Solaris) היא מערכת הפעלה, ממשפחת היוניקס, שנכתבה במקור על ידי חברת סאן מיקרוסיסטמס. החברה נמכרה לאורקל ואיתה מערכת ההפעלה עברה לבעלות אורקל.

סולאריס, המבוססת על גרסת System V של חברת AT&T החליפה את מערכת ההפעלה SunOS שהייתה מבוססת על גרסת היוניקס החופשית של אוניברסיטת ברקלי, BSD. סולאריס עושה שימוש במערכת קבצים ייחודית לה בשם ZFS.

מערכת הפעלה זו נכתבה בעיקר עבור מחשבים המבוססים על מעבדי SPARC של חברת סאן, אך קיימת גם גרסת סולאריס-x86 שנועדה לשימוש במחשב אישי.

ב-30 באפריל 2004, ג'ונתן שולץ, נשיא חברת סאן מיקרוסיסטמס, ציין בריאיון לאתר Infoworld.com כי ייתכן והחברה תשחרר את סולאריס תחת רישיון קוד פתוח. בתחילת 2005 שחררה סאן חלקים ניכרים מקוד המקור של מערכת ההפעלה, תחת השם OpenSolaris (עם שם קוד פנימי "אינדיאנה"). הקוד פורסם תחת רישיון ייחודי, שאושר על ידי ארגון Open Source Initiative, ונקרא Common Development and Distribution License. רישיון זה לא היה תואם לרישיון הGPL ולכן אין אפשרות להשתמש בקטעי קוד של לינוקס בסולאריס ולהפך. לאחר מכירת סאן לאורקל הופסק בהדרגה הפיתוח המקביל של OpenSolaris ומפתחים חיצוניים יסדו מיזם חיצוני מקביל בשם OpenIndiana.

== ראו גם ==
* UNIX

==קישורים חיצוניים==

* 

==הערות שוליים==

קטגוריה:מערכות הפעלה דמויות יוניקס
קטגוריה:אורקל
ז'אן-בטיסט סימאון שארדן

ז'אן-בטיסט סימאון שארדן (בצרפתית: Jean-Baptiste-Siméon Chardin; 2 בנובמבר 1699 – 6 בדצמבר 1779) הוא צייר צרפתי הנחשב בעיני רבים לאמן הרוקוקו הגדול ביותר של המאה השמונה עשרה. שארדן ידוע ביכולתו לתפוס טבע דומם, ובסגנון הציור העדין שלו. שארדן נולד, חי ומת בפריז. נושאי ציוריו, בדרך כלל חפצי בית פשוטים או תמימותם של ילדים, הופכים את הציורים שלו לחסינים בפני הזמן, והוא נערץ בעולם גם כיום.

== ביוגרפיה ==
אביו של שארדן היה נגר, ושארדן הבן נאלץ, ללא השכלה פורמלית, לחנך את עצמו. הוא הושפע רבות מהסגנון הריאליסטי של הציירים במאה השבע עשרה. שארדן התגורר בפריז בגדה השמאלית לא הרחק מכנסיית סן-סולפיס עד 1757. שארדן נתמך על ידי האריסטוקרטים שבצרפת, ובהם לואי החמישה עשר למרות ציוריו הלא-קונבנציונליים (באותם ימים) של הבורגנות המתפתחת. 

ב-1724 התקבל לאקדמיית סנט לוק. ב-1728 התקבל שארדן לאקדמיה המלכותית הצרפתית לפסלים וציירים. בנובמבר 1731 הוטבל בנו ז'אן-פייר, וב-1733 הוטבלה בתו מרגרט-אגנס. ב-1735 נפטרה אשתו, ושנתיים אחר כך גם בתו. ב-1744 נישא בשנית, וב-1745 נולדה לו בת שנפטרה בשנה אחר כך. שארדן נהנה משבחיו של דני דידרו על עבודותיו שאותו כינה "הקוסם הגדול". ב-1772 טבע בנו של שארדן בוונציה.

כיום מוצגים ציוריו במוזיאון הלובר ובמוזיאונים גדולים אחרים. עבודתו הפכה לפופולרית בקרב הציבור לאחר שתחריטים זולים של ציוריו החלו להימכר. בשנותיו האחרונות החל שארדן לעבוד עם צבעי פסטל.

==קישורים חיצוניים==

* [http://www.getty.edu/art/gettyguide/artMakerDetails?maker=539 מוזיאון גטיי: שארדן]
* [http://www.ibiblio.org/wm/paint/auth/chardin/ מוזיאון אינטרנט: שארדן]
* 

קטגוריה:ציירים צרפתים
קטגוריה:פריז: אישים
קטגוריה:ילידי 1699
קטגוריה:נפטרים ב-1779
ברוקלין קולג'

ברוקלין קולג (באנגלית: Brooklyn College) הוא קולג' ציבורי בברוקלין, ניו יורק, שמשתייך לאוניברסיטת העיר ניו יורק (CUNY).

== היסטוריה==
הקולג' נוסד בשנת 1930 על ידי מועצת החינוך להשכלה גבוהה של ניו יורק. בעת הקמתו היה הקולג' שלוחה של האנטר קולג' והסיטי קולג' של ניו יורק, ולאחר הפיכתו לקולג' נפרד הפך לקולג' הציבורי הראשון לאמנויות חופשיות בניו-יורק. שטחו של הקמפוס הוא (110,000 מ"ר). ברוקלין קולג' מציע לסטודנטים תוכניות לימוד לתואר ראשון, תואר שני ותואר דוקטור. בשנת 2014 למדו בברוקלין קולג' 17,204 סטודנטים, ואחוז הקבלה אליו הוא מהנמוכים בארצות הברית (32%).

ברוקלין קולג' דורג כקמפוס היפה ביותר ובעשיריה הראשונה בקרב מוסדות להשכלה גבוהה בארצות הברית בשל הערך שמעניק לבוגריו, הגיוון התרבותי המאפיין את הסטודנטים שלו ובשל מיקומו, על ידי The Princeton Review ב-2003, ובין ה-50 המובילים ב-2009.

כמו כן, דורג ברוקלין קולג' על ידי מגזין פורבס במקום ה-301 בין כלל מוסדות ההשכלה בארצות הברית, ובמקום ה-43 על פי המגזין Washington Monthly.

== מבנה הקולג' ==
בברוקלין קולג' יש חמישה בתי ספר:
* בית הספר למנהל עסקים ע"ש מורי קופלמן
* בית הספר לחינוך
* בית הספר למדעי הרוח והחברה
* בית הספר למדעי ההתנהגות ומדעי הטבע
* בית הספר לאמנויות ותקשורת חזותית

== בוגרים ידועים ==
בין בוגריו ניתן למנות את<ref></ref>:

* אלן גינסברג - משורר
* פרנק מק'קורט - סופר, זוכה פרס פוליצר
* ג'ימי סמיטס - שחקן
* יצחק פרלמן - כנר ומנצח
* מייקל קנינגהם - סופר, זוכה פרס פוליצר
* אלברט שץ - מדען
*ברני סנדרס - סנאטור<ref></ref>
* ברברה בוקסר - פוליטיקאית
* שירלי צ'יזהולם - פוליטיקאית, האישה האפרו-אמריקאית הראשונה שנבחרה לחברת קונגרס
* סטנלי כהן - ביוכימאי, זוכה פרס נובל לפיזיולוגיה או לרפואה

==קישורים חיצוניים==

* 

==הערות שוליים==

*
ברוקלין קולג
קטגוריה:ברוקלין
קטגוריה:אוניברסיטת העיר ניו יורק
2008

__TOC__

== אירועים בולטים בעולם ==
רעידת אדמה בעוצמה של 7.9 בסולם ריכטר פקדה את מחוז סצ'ואן שבסין וגרמה למותם של 69,197 בני אדם]]




== נפטרו ==

[[הית' לדג'ר]]
[[צ'רלטון הסטון]]
[[פול ניומן]]
[[ירג היידר]]
[[מייקל קרייטון]]

== לוח שנה ==









==קישורים חיצוניים==
אפקט מהרישי

בין חסידי מהרישי מהש יוגי, יש המאמינים שתרגול קבוצתי של מדיטציה טרנסנדנטלית עשוי להשפיע על איכות החיים של אנשים החיים בקרבת מקום לקבוצה המתרגלת. להשפעה זו הם קוראים אפקט מהרישי. 

מהרישי האמין שבעולם מצויה "תודעה קולקטיבית", שהיא "יותר מסכום התודעות הפרטיות המרכיבות אותה". בהתאם לכך, הוא סבר, "כל האלימות, התופעות השליליות, העימותים, המשברים והבעיות בכל חברה הם תגובה לגידול בעקה של התודעה הקולקטיבית". רעיונות אלה מגיעים מן המסורות הוודיות של הודו, אותן הוא כינה דרך קבע "המדע הוודי".

מכיוון שכך, מאמינים חסידיו, מעשים ("טכניקות") הנוגעים ביסודות הווייתה של אותה תודעה קולקטיבית עשויים להיטיב את החיים בעולם, גם ללא ידיעתם או השתתפותם של מרבית האנשים באותם מעשים. ביתר פירוט, חברים ב"אוניברסיטה הבינלאומית של מהרישי" מצפים שתרגול קבוצתי של מדיטציה יביא לתוצאות מדידות על הסביבה החברתית, משעה שמספר המתרגלים יקיים את הנוסחה הבאה: <math>\ 100n_1+100n_2^2>N</math>, כאשר <math>\ n_1</math> הוא מספר האנשים המתרגלים מדיטציה טרנסנדנטלית בסיסית (אחוז אחד מכלל האוכלוסייה), <math>\ n_2</math> הוא מספר האנשים המתרגלים בקבוצה (באותו מקום ובאותו זמן), תעופה יוגית שהיא אחת מטכניקות ה-"סידהי", ו- <math>\ N</math> הוא מספר האנשים עליהם מבקשים להשפיע. את הטכניקה המתקדמת הם מדמים להשפעה של חלקיקים המצויים במצב תהודה, המתגברים זה את זה בדומה לפוטונים בקרני לייזר, דבר שאמור להסביר את הגורם הריבועי בנוסחה. בפרט, החסידים טוענים שלתרגול של אחוז אחד מן השורש הריבועי של אוכלוסיית העולם (כ-8000 איש) צריכה להיות השפעה כלל-עולמית. למספר 100 המופיע בנוסחה לא ניתן כל הסבר. 

נעשו כמה וכמה ניסיונות לבדוק את השפעת התרגול על תנאי החיים, ובהם רמת הפשיעה, הלוחמה והתאונות. במחקרים אחדים אף נמצא מתאם בין מספר המתרגלים לבין מדדים של איכות החיים. עם זאת, מדענים אינם מקבלים את הטענות על קיומו של האפקט, בגלל בעיות מתודולוגיות באותם מחקרים, ובעיקר בגלל היעדרו המוחלט של כל מנגנון שאמור להסביר כיצד פעילות המתבצעת באולם סגור ובלא ידיעת הציבור, אמורה להשפיע על רמות האלימות והפשע. 

במאמר מ-1988, מונים המחברים (שכולם חברים באוניברסיטת מהרישי) את ארבעת הכוחות הידועים בפיזיקה (הכח האלקטרומגנטי, הגרביטציה, הכח החזק והכח החלש) ושוללים אותם אחד לאחד כמתווך אפשרי לאפקט שעליו הם מדווחים. כתחליף, הם משערים, ללא כל עדות מסייעת, שאולי אפשר יהיה להסביר קשרים לא מודעים בין אנשים באמצעות תהליכים שיתרחשו באורך פלאנק, כ- <math>\ 10^{-35}</math> מטרים; אז, על-פי התאוריה המודרנית, מתאחדים כל הכוחות בטבע. מצב אנרגטי שכזה היה בתוקף בפעם האחרונה בזמן המפץ הגדול. 

בשנת 1990 פורסם באותו כתב עת מאמר ביקורתי המצביע על כשלים מתודולוגיים במחקר שפורסם שנתיים קודם לכן.

== ראו גם ==
* מדיטציה טרנסנדנטלית

== הערות שוליים ==

קטגוריה:פסאודו-מדע
קטגוריה:מדיטציה טרנסצנדנטלית

en:TM-Sidhi program#Maharishi Effect
אברהם רמר

הרב אברהם רמר (ה' בכסלו ה'תש"ו, 10 בנובמבר 1945 – ה' בטבת ה'תשנ"ג, 29 בדצמבר 1992) היה רב ציוני דתי, מפתח שיטה בלימוד התנ"ך. מרבני ישיבת ירושלים לצעירים.

==תולדות חייו==
נולד בקריית חיים ליחיאל, שהגיע כחלוץ לארץ ישראל, ולאהובה, שהגיעה עם הוריה למושב שדה יעקב שבעמק יזרעאל.
היה תלמידו של הרב משה צבי נריה בישיבת בני עקיבא כפר הרא"ה, ולאחר מכן למד בישיבת מרכז הרב, שם התקרב לרב צבי יהודה הכהן קוק. בשנות השבעים נעצר במהלך הפגנות גוש אמונים נגד הנרי קיסינג'ר. לאחר המשפט החליטו הנאשמים לבחור במאסר בכלא דמון על פני תשלום קנס.

הרב רמר עסק בחינוך ובהוראה, ובפרט בלימוד התנ"ך, על פי השיטה שלמד מהרצי"ה קוק. היה מורה ור"מ בישיבת ירושלים לצעירים בבית הספר נעם, במכון אורה ובמכללות.

היה שותף בהנהגת היישוב בית אל. בית הכנסת המרכזי ביישוב קרוי על שמו, "בית הכנסת אברהם אוהבי".

==משפחתו==
נישא לשולמית מלמד (אחותו של הרב זלמן מלמד ראש ישיבת בית אל), ולהם שלושה בנים ושלוש בנות.
* הרב יאיר - משמש כרב היישוב חרשה בבנימין, ומלמד בישיבת חרשה. לימד בישיבה קטנה מורשה בשנותיה הראשונות. (חתנו של הרב מנחם בן יעקב מרבני כולל מרץ ומכון מאיר).
* עמיחי - משמש כמנהל מכון פוע"ה ונשוי לבתו של הרב מנחם פליקס.
* נחמה - נשואה לרב אייל יעקובוביץ', ראש ישיבת ההסדר צפת.
* הרב ישי - מלמד בישיבה התיכונית מצפה רמון ונשוי לבתו של הרב אליעזר ולדמן.

== השקפתו על התנ"ך ==
בפתח חיבורו על התנ"ך כתב הרב רמר: "שתי הנחות יסוד עלינו להניח בבואנו ללמוד נביאים ראשונים. הראשונה: לנבואות הכתובות, המצויות בידינו, יש משמעות לדורנו ולכל דור ודור. והשנייה: למרות שניתן לחשוב שספרי הנביאים הראשונים מהווים קובץ תיאורי מאורעות, הרי הם דברי נבואה ומעלתם גבוהה מזו של נביאים אחרונים".

כתיבתו של הרב אברהם רמר מתאפיינת בראייה אקטואלית של מאורעות התנ"ך ובניסיון ללמוד את העומק הנבואי ואת ההדרכה לדורות הטמונה בהם.

== ספריו ==
בחייו הוציא הרב רמר רק את המהדורה הראשונה של החוברת "גדול שימושה". לאחר פטירתו הוציאו בניו את הכתבים שהשאיר אחריו:
* מהדורה מעודכנת של החוברת "גדול שימושה", ובה סיפורים על רבו, הרב צבי יהודה הכהן קוק.
* האוסף "שירת אברהם", שבו קובצו הצגות שכתב ומאמרים קצרים בנושאי הלכה ואמונה.
* חוברת בשם "נשמת אברהם" יצאה לאור על ידי ישיבת ירושלים לצעירים לזכרו.
* מתוך עלוני היישוב בית אל קובצו אל החוברת "חדוות יצירה" – מכתבים ופרסומים
* גולת הכותרת של כתביו היא סדרת הספרים על התנ"ך:
** "מעבור הארץ" על ספר יהושע
** "איש לשבטו" על ספר שופטים
** "איש כלבבו" על ספר שמואל

== קישורים חיצוניים ==
* 
* הרב איתיאל אמיתי, "[https://asif.co.il/wpfb-file/1-18-pdf-3/ ספרי הרב אברהם רמר על נביאים ראשונים]", אסיף ב (תשע"ה), עמ' 403–409.
* [https://www.inn.co.il/tags/הרב_אברהם_רמר/ כל הכתבות על הרב אברהם רמר], באתר ערוץ 7
* 

== הערות שוליים ==

קטגוריה:בוגרי ישיבת מרכז הרב
קטגוריה:תלמידי הרצי"ה קוק
קטגוריה:רבני הציונות הדתית בישראל
קטגוריה:ציונות דתית: אנשי חינוך
קטגוריה:פרשני מקרא בעת החדשה
קטגוריה:רבני ישיבת ירושלים לצעירים
קטגוריה:בית אל: רבנים
קטגוריה:יהודים הקבורים בהר הזיתים: חלקת הנביאים
קטגוריה:מחברי ספרות תורנית
קטגוריה:ישראלים שנולדו ב-1945
קטגוריה:ישראלים שנפטרו ב-1992
מנחם רקנאטי

רבי מנחם בן בנימין רקנאטי (או ריקאנטי; 1310-1250 ה'י'- ה'ע"א) היה מקובל ופוסק שחי בעיירה רקנאטי שבאיטליה.

== חייו ==
מעט ידוע על חייו. היה מראשוני המקובלים באיטליה. בכתביו ניכרת השפעתם של חסידי אשכנז: רבי יהודה החסיד ורבי אלעזר מגרמייזא וכן של הרמב"ן אותו הרבה לצטט בספריו. 

רבי מנחם הושפע רבות מהרמב"ם ומחכמת הפילוסופיה, שאותה ראה כמשלימה את חכמת הקבלה. ספרו העיקרי בקבלה הוא פירושו על התורה. לחיבורו זה הייתה השפעה על מקובלים בדורות שאחריו, והוא זכה לפירושו של רבי מרדכי יפה ואף תורגם ללטינית (במאה ה15 בידי המומר פלביוס מיתרידטס).

==חיבוריו==
* פירוש על התורה על דרך הקבלה
* ספר על טעמי המצוות
* פירוש על התפילות
* ספר פסקי הלכות הנקרא 'פסקי הלכות - ריקנטי'

==צאצאיו==
*רבי יעקב ישראל פינצי מרקנאטי.

==לקריאה נוספת==
* משה אידל, ר' מנחם רקנאטי המקובל, ירושלים תשנ"ח
* אפרים גוטליב, מחקרים בספרות הקבלה, תל אביב תשל"ו, עמ' 575-573
* צביה רובין, המובאות מספר הזוהר בפירוש על התורה לר' מנחם רקנטי, ירושלים תשנ"ב

==קישורים חיצוניים==

* 

=== חיבוריו ===
* 
*
*טקסט של הספר [http://www.hebrew.grimoar.cz/rekanati_al_ha-torah.html "פירוש הרקנאטי על התורה"]
* [https://www.hebrewbooks.org/66832 מהדורה חדשה ומבוארת].

=== אודות ===
* 
* 
* 

קטגוריה:ראשוני איטליה
קטגוריה:פרשני המקרא
קטגוריה:ראשוני המקובלים בימי הביניים
מנחם
קטגוריה:ילידי 1250
קטגוריה:נפטרים ב-1310
אלי גולדשמידט

אלי (אליעזר) גולדשמידט (נולד ב-17 באוקטובר 1953) הוא חבר הכנסת לשעבר מטעם מפלגת העבודה.

== ביוגרפיה ==
גדל בתל אביב. בצבא עבר קורס חובלים בחיל הים ובמילואים משרת כסרן בפרקליטות הצבאית. בעל תואר שני במשפטים מאוניברסיטת תל אביב, עורך דין במקצועו.

גולדשמידט היה חבר קיבוץ דגניה א' וכיום הוא תושב קיבוץ זיקים בדרום. מילא תפקידים בתק"מ (התנועה הקיבוצית): חבר מזכירות וחבר פורום פוליטי בתק"מ.

בשנים 1992–2001 כיהן כחבר הכנסת בכנסות 13 - 15. היה חבר ועדת החוקה וועדת הכספים, יושב-ראש ועדת הכנסת, יו"ר סיעת העבודה בכנסת ה-14 ויו"ר ועדת הכספים בכנסת ה-15. בכנסת ה-13 היה חבר הוועדה לבחירת שופטים. התפטר מהכנסת לאחר הבחירות לראשות הממשלה ב-2001, לאחר שמאס בפוליטיקה לדבריו, כשראה שאנשי מפלגתו לא מתאמצים לעזור בבחירות.

לאחר פרישתו מהחיים הפוליטיים, הגיש את תוכנית הבוקר של הזכיינית "רשת" בערוץ 2, "רשת על הבוקר", לצידה של עינב גלילי. בנוסף הגיש תוכנית ראיונות בערוץ 2 ובערוץ 33. במקביל לעיסוק התקשורתי, פנה לעסקים ומונה לסמנכ"ל התקשורת והרגולציה של החברה לישראל שבשליטת עידן עופר.

גולדשמידט נשוי ואב לשלוש בנות.

==קישורים חיצוניים==
* 

קטגוריה:חברי הכנסת מטעם העבודה
קטגוריה:חברי הכנסת מטעם ישראל אחת
קטגוריה:מנחי טלוויזיה ישראלים
קטגוריה:זוכי אות אביר איכות השלטון
קטגוריה:חברי הכנסת השלוש עשרה
קטגוריה:חברי הכנסת הארבע עשרה
קטגוריה:חברי הכנסת החמש עשרה
קטגוריה:עורכי דין ישראלים
קטגוריה:יושבי ראש ועדת הכלכלה
קטגוריה:יושבי ראש ועדת הכנסת
קטגוריה:יושבי ראש ועדת הכספים
קטגוריה:בוגרי קורס חובלים
קטגוריה:בוגרי אוניברסיטת תל אביב: משפטים
קטגוריה:דגניה א': חברי הכנסת
קטגוריה:זיקים: אישים
קטגוריה:סגני יושב ראש הכנסת בכנסת החמש עשרה
קטגוריה:חברי הכנסת: משפטנים
קטגוריה:ישראלים שנולדו ב-1953
אריה גמליאל

הרב אריה גמליאל (ג' באדר ב' ה'תשי"א, 11 במרץ 1951 – כ"ח באב ה'תשפ"א, 6 באוגוסט 2021) היה ראש "ישיבת שדרות" וחבר הכנסת לשעבר מטעם ש"ס. כיהן כסגן שר הבינוי והשיכון וכסגן שר לענייני דתות.

==ביוגרפיה==
נולד בבאר שבע לאביו יחיא גמליאל. למד ב"ישיבת הדרום" ברחובות, "ישיבת הנגב" בנתיבות והוסמך לרבנות, כיהן כראש כולל "הוד התורה" בשדרות.

כמו כן למד בכולל להוראה בשדרות בנשיאות המרא דאתרא הרב דוד בר חן.

== פעילות ציבורית==
כיהן כחבר הכנסת מטעם ש"ס בין השנים 1988–2003. היה חבר בוועדות החינוך והתרבות, הכלכלה וענייני ביקורת המדינה. בכנסת ה-13 כיהן כסגן שר הבינוי והשיכון ובכנסת ה-14 כיהן כסגן שר לענייני דתות. היה ראש רשימת מפלגת "אהבת ישראל" בהתחלה אך פרש ממנה עוד לפני שהשתתפה בבחירות לכנסת השש עשרה.

שימש כראש "ישיבת שדרות". חיבר את הספר בית גמליאל על יד החזקה לרמב"ם ופרסם מאמרים תורניים בירחונים תורניים שונים.

היה נשוי ואב לשמונה.

==קישורים חיצוניים==

קטגוריה:בוגרי ישיבת הדרום
קטגוריה:בוגרי ישיבת הנגב
קטגוריה:חברי הכנסת מטעם ש"ס
קטגוריה:רבנים חברי הכנסת
קטגוריה:ראשי ישיבה ישראלים
קטגוריה:רבנים חרדים ישראלים
קטגוריה:שדרות: רבנים
קטגוריה:שדרות: חברי הכנסת
קטגוריה:חברי הכנסת השתים עשרה
קטגוריה:חברי הכנסת השלוש עשרה
קטגוריה:חברי הכנסת הארבע עשרה
קטגוריה:חברי הכנסת החמש עשרה
קטגוריה:רבנים תימנים ישראלים
קטגוריה:ישראלים שנולדו ב-1951
קטגוריה:ישראלים שנפטרו ב-2021
כריס פן

כריסטופר שאנון "כריס" פן (באנגלית: Christopher Shannon "Chris" Penn; 10 באוקטובר 1965 – 24 בינואר 2006) היה שחקן קולנוע אמריקאי, ממוצא יהודי.

== ביוגרפיה ==
פן נולד ב-1965 בלוס אנג'לס, קליפורניה. אביו היה ליאו פן (1921–1998), שחקן ובמאי קולנוע וטלוויזיה יהודי. אמו של פן, איילין ריאן (נולדה ב-1928), הייתה שחקנית קולנוע. אחד הסרטים הידועים בהם שיחקה האם היה דרמת הפשע "At Close Range", מ-1986, בו הופיעה לצידם של שני בניה, כריס ושון פן.

כריס פן היה האח הצעיר מבין שלושת האחים לבית פן. שני אחיו הגדולים יותר: המוזיקאי מייקל פן, הבכור והשחקן שון פן.

הוא נפטר ב-2006, מקרדיומיופתיה, שקשורה ככל הנראה לעודף המשקל שלו ואולי גם לשימוש בסמים, בגיל 40 בלבד.

=== קריירה ===
פן החל את קריירת הקולנוע שלו בגיל 12 והופיע במספר סרטים, לרוב בתפקיד משני. הוא זכור במיוחד עקב הופעתו בסרט "כלבי אשמורת" (1992) בתפקיד "אדי הנחמד" וכן בסרט "רומן על אמת" (1993). בנוסף, הופיע בסרטים "קדילאק של סופשבוע" (1995), "תמונות קצרות" (1993), "שעת שיא" (1998), "פוטלוס" (1984), "החיים הפרועים" (1984), "לימודים גנובים", "מחופשים ואנונימיים", "חבל על המאפיה" ועוד, ושיחק בסדרת הדרמה "האחווה של פולין, ניו המפשייר", שיצר דייוויד אי קלי לרשת CBS.

פן, שהיה בעל חגורה שחורה בקראטה, השתתף ב-1989 בסרט "המובחר שבמובחרים" "Best of the Best" כטרוויס בריקלי, חבר צוות טאקוונדו אמריקני. בסרט כיכבו גם ג'יימס ארל ג'ונס, סאלי קירקלנד, אריק רוברטס, פיליפ רהיי וסיימון רהי, פן השתתף גם בסרט ההמשך "המובחר שבמובחרים 2".

פן גם דיבב את השוטר פולאסקי במשחק המחשב "Grand Theft Auto: San Andreas".

==קישורים חיצוניים==

* 

קטגוריה:שחקני קולנוע וטלוויזיה יהודים אמריקאים
קטגוריה:שחקנים ילדים אמריקאים
קטגוריה:זוכי גביע וולפי
קטגוריה:אמריקאים שנולדו ב-1965
קטגוריה:אמריקאים שנפטרו ב-2006
יוסף צוברי

הרב יוסף צוברי (בכתיב המקורי: צבירי; חג השבועות ה'תרע"ו, צנעא – ב' באב ה'תש"ס; יוני 1916 – 3 באוגוסט 2000) היה פוסק תימני, רבה של העדה התימנית בתל אביב בין 1952 לפטירתו וזוכה פרס הרב טולידאנו לספרות תורנית לשנת ה'תשנ"א.

== ביוגרפיה ==
נולד בצנעא בירת תימן ליעקב צוברי. את ראשית לימודיו התורניים עשה אצל תלמידי חכמים מהעיר צנעא, בישיבת בית אלאוסטא שהקים ר' שלום בן אהרן הכהן, בראשות הרב סעיד עוזרי, שהיה רבו המובהק.

בגיל 27 בשנת תש"ד (1943) עלה הרב יוסף עם משפחתו לישראל והתיישב בשכונת כרם התימנים שבתל אביב, שם כיהן כרב בית הכנסת "אגודת אחים" ועסק בהוראה ובמתן שיעורים בהלכה ובמדרש. כעבור שלוש שנים נתבקש לעבור לשכונת התקווה כדי לעמוד בראש בית הכנסת "אגודת אחים". בשכונת התקווה לימד בבית ספר תנ"ך, משנה ותלמוד. לאחר שהרב שלום יצחק הלוי, שהיה הרב הראשי של יהודי תימן בתל אביב, עזב את העיר, השתדל הרב אברהם חייבי (מהדמויות הבולטות בקרב העדה התימנית בתל אביב) למען הרב צובירי כדי שהוא ימונה כרב העדה התימנית בעיר. לשם כך, הוא לימדו בביתו את כל מלאכת השחיטה והניקור ודיני הטריפה הלכה למעשה היות שהם היו נצרכים לכל מורה הוראה. בשנת תשי"ב (1952), בגיל 36, נבחר לרב הראשי ליהודי תימן בתל אביב והסביבה.

בין תלמידיו הרב שלום נגר, הרב יוסף עראקי הכהן אשר משמש כיום כרב בית הכנסת "אגודת אחים" והרב יוסף עראקי הכהן (שמותיהם זהים) אשר מוציא לאור את ספריו.

נכדו הרב אביב צוברי מכהן כאחד מראשי ישיבת עטרת ירושלים.

== פועלו התורני וחיבוריו ==
הרב צוברי עמל רבות על ספרי הלכה ודקדוק ורבים מכתבי ידו טרם ראו אור.
* מסורת מדויקת – על דקדוק הקריאה בתנ"ך
* סידור כנסת הגדולה – על ספר זה זכה בפרס לספרות תורנית
* מגיד מראשית – על אגדה של פסח ועשיית הסדר
* ויצבור יוסף בר – על ארבעת חלקי שולחן ערוך
* אמונת ה – יש המייחסים אותו לרב צוברי, על פי יחוס זה חיבר אותו בהיותו צעיר בן 18, ספר המגן על "הזוהר" והקבלה כנגד הרב יחיא קאפח אשר יצא כנגד הקבלה בספרו מלחמות ה'
* פירוש על התלמוד – טרם ראה אור
* ספר פסקי הלכות : אסופת פסקים, מנהגים והלכיות על סדר ארבעת חלקי השולחן ערוך / מרבינו יוסף צובירי ; נלקט ונערלך על ידי אליה באאמו"ר הג"ר שאול קרואני. ירושלים : המכון להוצאת ספרים וכת"י שע"י מוסדות שובי נפשי תכב"ץ, ה'תשפ"ב.

== קישורים חיצוניים ==
* [http://www.nosachteiman.co.il/?CategoryID=744 מארי יוסף צוברי זצ"ל], באתר נוסח תימן
* 
* 
* 

==הערות שוליים==

קטגוריה:רבני צנעא
קטגוריה:אחרוני תימן
קטגוריה:רבנים תימנים ישראלים
קטגוריה:חוקרי יהדות תימן
קטגוריה:תל אביב-יפו: רבנים
קטגוריה:עולים במלחמת העולם השנייה
קטגוריה:מחברי ספרי שו"ת ישראלים
קטגוריה:זוכי פרס הרב טולידאנו
קטגוריה:רבני הציונות הדתית בישראל
קטגוריה:יקירי תל אביב-יפו לשנת 1995
קטגוריה:אישים הקבורים בבית הקברות ירקון
קטגוריה:ישראלים שנולדו ב-1916
קטגוריה:ישראלים שנפטרו ב-2000
אמיודארון

אמיודארון (משווק בישראל בשמות פרוקור, אמיאוקרד, אמיודקור) שייך למשפחת התרופות האנטיאריתמיות סוג III. התרופה משמשת לטיפול בטווח רחב של אריתמיות לבביות. אמיודארון ניתן לטיפול בהפרעות קצב חדריות ועליתיות. אמיודארון משמש גם לטיפול בילדים ואפילו להיפוך של הפרעות קצב בעוברים.

==היסטוריה==
אמיודארון פותח לראשונה בבלגיה בשנת 1961 כתרופה לטיפול בתעוקת לב (אנגינה פקטוריס). כבר באותן שנים התחילו באירופה לעשות שימוש רב בתרופה למטרה זו, עד שהתגלו התכונות האנטיאריתמיות שלה.
התרופה אובחנה על ידי ד"ר Bramah Singh, ביחד עם סוטלול (sotalol), כמשפחה חדשה של תרופות אנטיאריתמיות – סוג III.

מאפייני הסוג: הארכת תקופה רפקטורית ופוטנציאל הפעולה על ידי חסימת תעלות אשלגן.

בשנות השבעים המוקדמות רופא ארגנטינאי בשם Mauricio Rosenbaum התחיל לרשום את התרופה למטופלים הסובלים מאריתמיות חדריות ועליתיות, תוצאות הטיפול התגלו כיעילות.
בהתבסס על תוצאותיו של ד"ר רוזנבאום החלו רופאים אמריקאים לרשום את התרופה בסוף שנות השבעים, ללא אישור של מנהל המזון והתרופות האמריקאי (FDA). אישור ה-FDA הגיע רק לאחר שנים רבות של שימוש בארצות הברית בתרופות שנקנו על ידי רופאים אמריקאים ישירות מחברות אירופאיות וקנדיות. בשנת 1985 אישר ה FDA את השימוש בתרופה לטיפול באריתמיות, אישור שהפך אותה לאחת התרופות הבודדות בהיסטוריה של ה FDA שאושרה ללא ביקורת של ניסויים קליניים נרחבים בארצות הברית.

==מנגנון פעולה==
אמיודארון מכיל יוד, ככזה מבנהו דומה למבנה של הורמוני בלוטת התריס. אמידארון משהה את שלב 3 של פוטנציאל הפעולה הלבבי (ראו בערך לב האדם) על ידי חסימת תעלות אשלגן. בנוסף הוא מעכב פעילות סימפתטית וחוסם תעלות סידן ותעלות נתרן, הוא מפחית את הפעילות של נודית ה SA ואת ההולכה של נודית ה AV, כמו כן הוא מרפה שריר חלק ובעל פעילות כוזודילטטור.

==התוויות והשפעה בריאותית==
טיפול במגוון רחב של אריתמיות כולל אריתמיות של חדר שמאל, פרפור עליות, תסמונת וולף–פרקינסון–וייט (WPWS), הפרעות קצב בילדים, תינוקות ואף עוברים, קרדיומיפתיה היפרתרופית ועוד. אמיודארון משפר את היכולת התפקודית ומפחית מוות פתאומי גם בחולים עם אי-ספיקת לב חמורה ללא אריתמיות. בניתוח-על שפורסם בשנת 2015 דווח על ראיות ברמה נמוכה לירידה במוות לבבי פתאומי ובמוות מכלל הסיבות אצל מטופלים באמיודרון בהשוואה לאי-טיפול או פלסבו, כאשר הטיפול ניתן למניעת אירוע ראשון של מוות קליני, אך גם על ראיות ברמה נמוכה לעליה במוות לבבי פתאומי ובמוות מכלל הסיבות, כאשר הטיפול ניתן לאחר אירוע של החייאת לב.<ref></ref> בניתוח-על שפורסם בשנת 2019 דווח על שכיחות גבוהה יותר (אם כי לא במידה משמעותית סטטיסטית) של מוות אצל מטופלים באמיודרון (בהשוואה לפלסבו) אחרי היפוך של פרפור עליות לקצב סינוס.<ref></ref>

== תופעות לוואי ==
לאמיודארון חלון תרפויטי צר, עם תופעות לוואי רבות יחסית, חלקן מסכנות חיים. תופעות לוואי שכיחות כוללות מחלת הכבד השומני, דלקת ריאות אינטרסטיציאלית המסתיימת בלייפת של הריאות (Procor Lung), טשטוש ראייה (או ראיית הילה צבעונית באור מסנוור), בחילות או הקאות, שינויים בחוש הטעם, נטייה לכוויות בעור בחשיפה לאור השמש, האטה קלה בקצב לב, סיוטי לילה, הפרעות שינה, עצירות, פריחה מגרדת וירידה בחשק המיני. התרופה פוגעת בבלוטת התריס ויכולה להוביל הן לתת-תריסיות והן ליתר-תריסיות במנגנונים שונים. דווח כי ב-1–10 מתוך 1,000 מטופלים באמיודארון התגבר חסר יציבות בקצב הלב, מצב העלול לגרום להתקף לב ומחייב פינוי מיידי לבית חולים מיד. בעלון לצרכן מפורטות תופעות לוואי ידועות נוספות.

==קישורים חיצוניים==

* 

==הערות שוליים==

קטגוריה:תרופות אנטי-אריתמיות
דוד גורפינקל

דוד גורפינקל, [[פיטר יוסטינוב וג׳ני סיגרוב בסרט "פגישה עם המוות" (1987)]]
דוד גורפינקל בצילומי הסרט "[[הבודדים"]]
דוד גוּרְפִינְקֶל (נולד ב-2 בדצמבר 1938) הוא צלם קולנוע וטלוויזיה ישראלי. מבכירי צלמי הקולנוע הישראלי שצילם למעלה מ-80 סרטים עלילתיים בישראל ובעולם. חתן פרס ישראל לקולנוע לשנת 2015 וזוכה ארבעה פרסי אופיר לצילום.

==ביוגרפיה==
יליד תל אביב להורים יוצאי פולין. אביו היה נגר ושותף בקולנוע גן רינה, ואמו הייתה ממשפחת צייטג. למד בבית הספר "תחכמוני" ולאחר מכן בבית ספר ביל"ו. ב-1956, מספר חודשים לפני גיוסו לצה"ל, החל לעבוד באולפני "סרטי גבע" כשוליה לעוזר צלם. לאחר שירותו ביחידת ההסרטה של דובר צה"ל, שב ל"אולפני גבע" כצלם "יומני גבע" וסרטים הסברתיים-תעמולתיים.

הפילמוגרפיה של דוד גורפינקל נעה בין יומני קולנוע וסרטי תעמולה ציוניים לז'אנרים קולנועיים שונים, דרך הגדרת האור וחלל הקולנוע המקומי, המעבר משחור-לבן לצבע, להפקות בינלאומיות, ועד קולנוע עלילתי דל תקציב ולעומתו פרסומות לערוץ 2.

בגיל 26 צילם את סרטו העלילתי הראשון, "חור בלבנה" - סרט שמרד באסתטיקה של הקולנוע התעמולתי. סרט זה פתח שותפות ארוכת שנים בין הבמאי אורי זוהר לגורפינקל. השותפות בין השניים יצרה שפה קולנועית ויזואלית חדשה, שהתבטאה במיוחד בהתמודדותו ובפרשנותו של גורפינקל עם מושגי "האור הישראלי", שהתפתחה במהלך השנים.

בסרטיו הרבים כצלם הציג גורפינקל מחוזות ישראליים שונים: ירושלים של לפני מלחמת ששת הימים ("שלושה ימים וילד", בימוי: אורי זוהר), לב תל אביב ("עיניים גדולות", "הרשלה", "השועל בלול התרנגולות", "האסונות של נינה"), הגליל ("חמסין"), "אהבה אילמת", פריפריה ("שחור"), "איריס", "מתנה משמיים" וכן, את "העבר הישראלי" ("זעם ותהילה", "אהבתה האחרונה של לורה אדלר", "הקיץ של אביה" ו"עץ הדומים תפוס", "סוף העולם שמאלה").

ב-2001 צילם את סרט הטלוויזיה "שרמן בחורף" המבוסס על ספר של אמנון דנקנר.

לגורפינקל שלושה בנים: חיליק, עיתונאי אוכל; יואב גורפינקל, במאי טלוויזיה וצלם; ויונתן, במאי טלוויזיה וקולנוע.

==פרסים==
* פרס "עמית כבוד" של בית הספר סם שפיגל לקולנוע ולטלוויזיה (1995).
* פרס מפעל חיים של פסטיבל הקולנוע ירושלים.
* שישה פרסי אופיר על הצילום: שיא של כל הזמנים בקולנוע הישראלי.
* פרס ישראל לקולנוע (2015).

== סרטי עלילה מרכזיים ==

==לקריאה נוספת==
* האור אינו אויב שיש להכריעו, דוד גורפינקל בריאיון עם אורי שין, סינמטק - כתב עת לענייני קולנוע בהוצאת סינמטק ת"א, גיליון 85, ספטמבר-אוקטובר 1996.

==קישורים חיצוניים==

* 
* 
* 
* 

==הערות שוליים==

קטגוריה:בוגרי בית הספר ביל"ו (תל אביב)
קטגוריה:צלמי קולנוע ישראלים
קטגוריה:זוכי פרס אופיר: צלמי קולנוע
קטגוריה:זוכי פרס ישראל לקולנוע
קטגוריה:עמיתי כבוד של בית הספר סם שפיגל לקולנוע ולטלוויזיה
קטגוריה:זוכי פרס אריק איינשטיין: קולנוע
קטגוריה:משפחת גורפינקל
קטגוריה:ישראלים שנולדו ב-1938
טרה קול

טרה קול
פרנק אדווין רייט השלישי (Frank Edwin Wright III, נולד ב-9 בדצמבר 1972), הידוע בשם טרה קול (Tré cool), הוא מתופף להקת גרין דיי משנת 1990.

==ביוגרפיה==
טרה קול נולד בפרנקפורט, גרמניה, ולאחר מכן עבר עם אביו ועם שני אחיו הגדולים לקליפורניה. כשהיה צעיר הופיע עם להקתו the lookouts, שחבריה האחרים היו שכניו (מהם קיבל את הכינוי טרה קול), במועדון הפאנק רוק גילמן 924. סולן הלהקה ניהל חברת תקליטים שהייתה חתומה עליה להקה בשם Green day שהתלהב ממנה מאוד, וארגן להם ולטרה הופעה ביחד. הלהקה, שבדיוק חיפשה מתופף אחרי שהמתופף הקודם שלהם עזב לקולג', התחברה באופן מושלם עם התיפוף והאופי של טרה והשלושה נהיו חברים טובים. לא עבר הרבה זמן וטרה עזב את הלהקה שלו בשביל להצטרף ל-גרין דיי באופן קבוע. אלבום הבכורה של טרה קול עם גרין דיי היה kerplunk, האלבום באורך מלא השני של הלהקה, שהיה אלבום פריצה במונחים של מוזיקת אנדרגראונד לאחר שמכר כ-50,000 עותקים בארצות הברית.

טרה כתב והלחין מספר שירים פחות מוכרים מהאלבומים הראשונים של גרין דיי, שר מספר קטעי "בונוס" קומיים בחלק מאלבומי הלהקה, למשל את הקטע "All by Myself", שבילי ג'ו ארמסטרונג שר בזמן מסיבה, וזו רצועה חבויה באלבום Dookie. בשביל לשמוע אותו, צריך לחכות מספר דקות לאחר השיר (FOD) האחרון באלבום. או למשל את החלק הרביעי (שאותו גם כתב והלחין) בשיר Homecoming מאלבומם American Idiot טרה כתב גם את השיר dominated love slave מהאלבום kerplunk שהיה יותר דומה לסגנון הקאנטרי ונחשב בעיניי מעריצי הלהקה כשיר קומי.

טרה קול השפיע על מתופפים חדשים יותר בפאנק של היום. המתופף טראוויס בארקר מלהקת בלינק-182, טוען שהושפע מסגנון התיפוף והלבוש שלו רבות, ובראשית דרכו חיקה אותו בהופעות. בנוסף, טרה קול הושפע ממתופפים כמו רינגו סטאר, ג'ון בונהם, קית' מון, באדי ריץ' וכדומה.

בינואר 1995 נולדה לטרה ולחברתו, ליסה ליונס, בת בשם רמונה. חודשיים לאחר מכן נשא טרה את ליסה לאישה ולאחר זמן קצר הם התגרשו. בשנת 2000 נישא לאשתו השנייה קלאודיה ובשנת 2001 נולד להם ילד בשם פרנקיטו. בשנת 2003 הם התגרשו אבל נשארו לגור ביחד כדי לגדל אותו. בסופו של דבר הם הפסיקו לגור ביחד וטרה התחתן בשלישית עם שרה רוז.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:זמרים אמריקאים
קטגוריה:מתופפים אמריקאים
קטגוריה:מוזיקאי פאנק (Punk)
קטגוריה:חברי היכל התהילה של הרוק אנד רול
קטגוריה:חברי להקת גרין דיי
קטגוריה:אמריקאים שנולדו ב-1972
דראגונפורס

דראגונפורס (באנגלית: DragonForce) היא להקת פאוור מטאל (באנגלית: Power Metal) שהוקמה בלונדון בשנת 1999 על ידי הרמן לי וסם טוטמן.

בתחילת הקריירה נקראו "דרגונהארט" (DragonHeart), אך לאחר שגילו שכבר קיימת להקה ברזילאית בשם זה שינו את השם לדראגונפורס.

חברי הלהקה מגיעים ממקומות שונים בעולם, כגון אוקראינה, סקוטלנד ואנגליה. המוזיקה של הלהקה מתאפיינת בקצב מהיר של נגינה, סולואים ארוכים ומהירים ומילות השירים עוסקות בעיקר בפנטזיה ואגדות, אך לפעמים גם בנושאים יומיומיים.

בשמיני במרץ 2010, הודיעה הלהקה על עזיבתו של זמר הלהקה זיפי ת'ירט, עקב מחלוקות מוזיקליות. כעבור כמה זמן הגיעו אל מארק האדסון מבריטניה והוא נמצא מתאים להחליף את זיפי ת'ירט. הלהקה מצליחה בסצנת הפאוור מטאל.

ב-15 באפריל 2012 יצא האלבום "The Power Within".
וב-2014 maximum over load וב-2017 reaching into infinity וב-2019 extreme power metal

== חברי הלהקה ==
*מארק האדסון (יליד אנגליה) - שירה.
*הרמן לי (יליד סין) - גיטרה וקולות רקע.
*סאם טוטמן (יליד אנגליה) - גיטרה וקולות רקע. כותב את רוב המילים והלחנים.
*גי אנזלון (יליד איטליה ) - תופים וקולות רקע. עושה שימוש רב בדאבל באס ומקצבים מהירים .

==חברים לשעבר בלהקה ==
*ואדים פרוז'אנוב (יליד אוקראינה) - קלידים, סינטיסייזר, טרמין וקולות רקע.
*פרדריק לוקלר (יליד צרפת) - באס וקולות רקע. היה שותף בהרכבי מטאל אחרים טרם הצטרפותו ללהקה. ומנגן בלהקת Maladaptive.

== דיסקוגרפיה ==
===אלבומי אולפן===
*2003 - Valley of the Damned
*2004 - Sonic Firestorm
*2006 - Inhuman Rampage
*2008 - Ultra Beatdown
*2012 - The Power Within
*Maximum Overload - 2014
*2017 - Reaching into Infinity
*2019 - Extreme Power Metal

===אלבומי הופעה===
*2010 - Twilight Dementia

===סינגלים===
*Valley of the Damned
*Fury of the Storm
*Through the Fire and Flames - שהופיעה כשיר בונוס ב Guitar Hero 3
*Operation Ground and Pound
*Heroes of Our Time
*The Last Journey Home
*Cry Thunder - הסינגל הראשון שיצא מהאלבום - The Power Within

== מחלוקת ==
בסוף 2006, לאחר סבב ההופעות של אלבומם השלישי, התעוררה מחלוקת לגבי דראגונפורס. היו להם תקלות טכניות בגיטרות, ככל הנראה בשל כיוון לא נכון בגיטרות על ידי הטכנאי שלהם, וכתוצאה מכך לא יכלו חברי הלהקה לשמוע את צליל הגיטרות בצורה מיטבית. בנוסף, סרטונים של ההופעות הועלו באיכות נמוכה לרשת, והופצו שמועות שחברי הלהקה מנגנים ומאיצים את קצב המוזיקה בסטודיו שלהם בגלל שהם לא יכולים לנגן במהירויות גבוהות. דראגונפורס הוכיחו בהופעות שלאחר מכן שהם יכולים לנגן באותה מהירות את הסולואים כמו באלבומים, ובכך הפריכו את השמועות.

==קישורים חיצוניים==

* 

== הערות שוליים ==

קטגוריה:להקות בריטיות
קטגוריה:להקות פאוור מטאל
קטגוריה:שישיות מוזיקליות
קטגוריה:להקות שהוקמו בשנת 1999